Аԥсуаа жәытә-натә аахыс рыԥсҭазаара анхамҩа иадҳәалоуп. Убри аҟынтә аԥсуа бызшәаҿы ирацәоуп анхамҩа иазку ажәақәа. Игәашәҭ урҭ рҩышьа ииашаны иахьынӡажәдыруа.
Иван Папасқьыр ихьз зху Аԥснытәи Амилаҭтә библиотека аиҳабы Борис Ҷолариа цәыббра 20 аҽны ихыҵит 69-шықәса. Иара Амилаҭтә библиотека дахагылоуп ажьырныҳәа 8, 1995 шықәса инаркны иахьа уажәраанӡа.
Ҭырқәтәыла инхо хџьынџьуаа еиқәырханы иаарго аҧсуа иҟазшьа бзиақәа ртәы, дазааҭгылеит афилологиатә ҭҵаарадыррақәа ркандидат Цира Габниаԥҳа.
"Амҳаџьырқәа" Самсон Ҷанба ипиеса иалху қәыргыламҭоуп. Иарала 2016 шықәса цәыббрамзазы иаатит Аԥсуа ҳәынҭқарратә драматә театр 86-тәи асезон.